PRITARTA

 Molėtų rajono savivaldybės

 tarybos 2019 m. kovo d.

 sprendimu Nr.B1-

**MOLĖTŲ KULTŪROS CENTRO 2018 M. VEIKLOS ATASKAITA**

Pagrindinės Molėtų kultūros centro veiklos kryptys - telkti gyventojus meno mėgėjų kolektyvų veiklai, skatinti jų meninę saviraišką, įtraukiant į veiklą kuo daugiau įvairaus amžiaus ir socialinių grupių žmones, organizuoti profesionalaus meno sklaidą, tęsti tradicinėmis tapusias šventes, festivalius, ieškoti ir diegti naujų formų renginius, vykdyti vaikų ir jaunimo neformalaus ugdymo programas, kultūrinę edukaciją, vykdyti projektinę veiklą.

Molėtų kultūros centro 2016-2018 metų rodikliai:

|  |  |  |  |  |
| --- | --- | --- | --- | --- |
| Eil.Nr. | Pavadinimas | 2016 m. | 2017 m. | 2018 m. |
| 1. | Darbuotojų skaičius | 47 | 47 | 46 |
| 2. | Biudžeto lėšos (tūkst. eurų) | 384,2 | 371,02 | 410,9 |
| 3. | Lėšos už teikiamas paslaugas (tūkst. eurų) | 6,05 | 7,66 | 5,9 |
| 4. | Projektinės ir rėmėjų lėšos (tūkst. eurų) | 15,3 | 26,12 | 16,6 |
| 5. | Renginių skaičius | 351 | 308 | 325 |
| 6. | Lankytojų skaičius (tūkst.) | 49,95 | 42,06 | 40,7 |

Molėtų kultūros centre 2018 m. dirbo 46 darbuotojai (34 etatai) , iš jų 41 - kultūros ir meno darbuotojai (28 etatai), 5 - kiti darbuotojai (6 etatai). Tobulino kvalifikaciją 34 kultūros ir meno darbuotojai.

Kultūros centro iš savivaldybės biudžeto gautos lėšos – 410,9 tūkst. eurų (darbo užmokesčiui – 314,7 tūkst. eurų, veiklai – 50,8 tūkst. eurų, infrastruktūrai išlaikyti – 40,4 tūkst. eurų). Papildomai gautos lėšos – 22,5 tūkst. eurų (pajamos už teikiamas paslaugas 5,9 tūkst. eurų, neformalųjį ugdymą – 3,4 tūkst. eurų, lėšos, gautos projektams įgyvendinti – 7,0 tūkst. eurų, lėšos iš privačių rėmėjų – 6,2 tūkst. eurų).

Molėtų kultūros centre ir seniūnijose 2018 m. veikė 34 įvairių žanrų meno mėgėjų kolektyvai (iš jų – 13 seniūnijose). Kolektyvuose dalyvavo 257 nariai (iš jų - 144 vaikai ir jaunimas). Kultūros centro mėgėjų meno kolektyvai dalyvavo 103 renginyje už rajono ribų ir reprezentavo Molėtų kraštą 25 konkursuose, kuriuose laimėjo 18 laureatų diplomų.

Svarbiausias 2018 m. pasiekimas - 17 kultūros centro kolektyvų dalyvavo Lietuvos šimtmečio dainų šventėje ,,Vardan tos...“. 6 kultūros centro kolektyvams suteikta I kategorija: sutartinių giedotojų grupė ,,Alsūnė“ (vadovė R. Pelakauskienė), mišrus vokalinis ansamblis ,,A Cappella“ (vadovė V. Zutkuvienė), jaunių ir jaunučių liaudiškų šokių grupė ,,Molėtukas“ (vadovė A. Ališkevičiūtė), lėlių teatras ,,Rudnosiukas“ (vadovė L. Grigelevičienė), liaudiškos muzikos kapela ,,Molėtai“ ( vadovas K. Tučinskas), teatro studija ,,Remarka“ (vadovė J. Žalalienė).

Meno kolektyvas ,,Drovuoliai“ vad. A. Žiautys atstovavo Molėtų kraštą Makove (Lenkija).

2018 m. suorganizuoti 325 renginiai (iš jų - 185seniūnijose). Suorganizuoti 2 festivaliai, 13 didžiųjų respublikinių renginių. Parengti ir įgyvendinti 3 projektai, surengta 31 profesionalios muzikos koncertas (iš jų – 25 seniūnijose), pravestos 33 edukacijos (iš jų – 22 vaikams ir jaunimui). Projekte ,,Šlovinkime Viešpatį stygomis ir dūdomis“ dalyvavo atlikėjai iš Italijos ir Norvegijos.

Molėtų kultūros centro direktorė Inga Narušienė